( 856 ) 

 ment belge, nous dirons même sa pusillanimité, l'empêcha 

 de faire ce que fit plus tard le gouvernement britannique. 



Bretaigne, en tant que les François n'ont de ce costé moien ne ports pour tenir 

 aucunes navires ordinaires, et ne pevent empescher le passaige des nostres. Et 

 parceque dessus peult apparoir le respect , prouffit et apparence de service que 

 S.*M. en sçauroit tyrer. 



Et quant à ce que Yostre Majesté m'ordonne dire mon advis sur la disposition 

 de cestuy affaire, il me semble. Madame, qu'il ne se fault point arresler au raport 

 que ledit Crol a fais à mesdits S" les ambassadeurs, ne aussy à ceque les An- 

 glois disent de ladite ysle de Sercq; mais avant se resouidre de la tenir ou aban- 

 donner, que l'empereur la pourra envoyer visiter par homme confident 



Mais si S. M. treuve qu'elle n'y sçauroit recevoir grand service ne equipollent aux 

 despens que fauldra mettre, en ce cas S. M. la pourroit donner ou faire vendre 

 aux Anglois, sans la laisser retomber es mains des François, à condition que 

 lesdits Anglois seroient tenuz de faire bonne compaignye aux navires des subjeclz 

 de V. M 



J'entens que le capitaine Girard de Meckere cognoit aussy ladite isle, et par 

 ainsy si tost qu'il sera à terre, je le requéreray me déclairer ce qu'il en scet. 



A tant, etc. 



De Vlessinghes, ce xxvu* de septembre iooS. 



De Votre Majesté très-humble et obéissant serviteur, 



CORNILLE SCEPPERUS. 



Madame, 



En suyvant mes dernières lettres touchant l'isle de Sercq, j'ay parlé au capi- 

 taine Meckere, luy demandant ce qu'il en sçavoit.Sur quoy il m'a respondu ladite 

 ysle estre de grosse importance; mais de sa part n'y avoit esté dessus, mais bien 

 embas sur les rades. Par lettres de quelque homme cogneu, lequel a hanté ladite 

 ysle, j'ay entendu qu'elle est longue environ une lieue d'Allemaigne et gaires moins 

 large ; qu'il y soloit avoir trois villaiges et ung monastère, qui sont tousdestruitz, 

 et que ladite ysle est meilleure qu'on ne pense, comme sur laquelle l'on pourroit 

 gaigner bledz, qui serviroient pour mille hommes; qu'il y a pareillement bonne 

 eaue sortant des roches, au moyen delaquelle les habitans soloientmouldre leurs 

 bledz, ayant le moulin depuis esté deffait et après derechief mis sus parles 

 François, comme celluy qui m'escrit dit avoir entendu, mais avoir vu les vestiges 

 du premier moulin 



En quatre ou cincq jours partyront de Vlissinghes trois navires aventuriers 

 bien armées, faisant leur compte daller droit vers ledit Sercq, et illec espyer les 

 François 



A tant, madame, etc. 



De la Vere, le second jour d'octobre i5o3. 



De V. M. très-humble serviteur. 



CORNILLE SCEPPERUS. 



